

**Republika e Kosovës**

**Republika Kosovo - Republic of Kosovo**

***Qeveria –Vlada-Government***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Br. 01/09**

**Datum: 13.03.2020**

Na osnovu člana 92. stav 4. i člana 93. stav 4. Ustava Republike Kosovo, člana 41. Zakona br. 02/L-109 o sprečavanju i suzbijanju zaraznih bolesti, Zakona br. 04/L-072 o kontroli i nadzoru državne granice, na osnovu člana 4. Uredbe br. 05/2020 o oblastima administrativne odgovornosti Kancelarije premijera i Ministarstava, u skladu sa članom 19. Pravilnika o radu Vlade Republike Kosovo br. 09 / 2011, Vlada Republike kosovo, na sednici održanoj dana 13. mart 2020. godine, donosi ovu:

**O d l u k u**

**o preduzimanju dodatnih mera nakon potvrđivanja pozitivnih slučajeva Corona Virus-om COVID-19**

1. Zabranjuje se ulaz – izlaz građana u opštini Klina;
2. Zabranjuje se ulaz – izlaz građana u opštini Vitina;
3. Prekida se, trenutnim dejstvom, međugradski transport u Republici Kosovo, kao i organizovani međunarodni transport;
4. Zatvaraju se kopneni granični prelazi za putnike koji ulaze na Kosovu, to se ne odnosi na kosovske građane, svi državljani Kosova koji ulaze kroz te granične prelaze biće podvrgnuti dodatnim medicinskim pregledima sa nalogom za samoizolaciju u narednih 14 dana;
5. Od 16. marta 2020. godine će biti privremeno obustavljane sve avio- linije sa aerodroma u Prištini, osim vojnih letova i medicinskih hitnih slučajeva (MEDIVAC). Izuzetak su dolazne linije sa posadom ali bez putnika, koje služe samo za odlazak putnika sa Kosova.
6. Zatvaraju se kafići, barovi, pabovi i restorani, trgovinski centri sa izuzetkom apoteka i prehrambenih radnji;
7. Obustavljaju se sve kulturne i sportske aktivnosti;
8. Zatvaraju se stočne i auto pijace;
9. Redukcija delovanja sa umanjenim osobljem u svakoj javnoj instituciji, osim u sektoru zdravstva i bezbednosti;
10. Nalaže se privatnim kompanijama da svoj rad organizuju tako da većinu aktivnosti zaposleni obave od kuće;
11. Preporuka: Pozivamo sve građane da izbegavaju prometna mesta u kojim se okuplja veći broj ljudi i da se pridržavaju svih mera preduzetih od strane Vlade i preporuka koja su data od strane Nacionalnog instituta za javno zdravlje Kosova;
12. Obavezuje se Ministarstvo zdravlja i ostale relevantne institucije da obavljaju sve procedure za sprovođenje ove Odluke;
13. Odluka stupa na snagu na dan potpisivanja.

**Albin Kurti**

**\_\_\_\_\_\_\_\_\_\_\_\_\_\_\_\_\_\_\_\_\_\_**

Premijer Republike kosovo

**Dostaviti:**

* Zamenicima premijera
* Svim ministarstvima (ministrima)
* Generalnom sekretaru KP-a
* Arhivi Vlade